Valdavalt Eesti ilm ja ilmastik, sünoptilised ülevaated, huvitavad nähtused.
Tallinn selected as a top destination for digital nomads (along with other cities all around the world) 
#000000
Talvisema ilma tagasitulek (alates 26.03.2022)
#000001
Uus postitus valmib täna, kolmapäeva, õhtu jooksul!
#000002
Talv ei ole veel jäädavalt lahkunud ning ikkagi õrritab veel meid parasjagu.
#000003
Laupäeval (26.märts) läheneb läänest väga aktiivne madalrõhkkond, mille sadu jõuab öötundidel saartele. Sajab vihma ja lörtsi, hommikupoole ka lund. Keeris kannab endas jahedamat õhumassi ning keerise tagalas pöördub õhuvool külma põhjakaarde avatuks.
#000004
Öö hakul tugevneb läänekaaretuul, kuid pärast keskööd pöördub loodesse ja algab kiire tugevnemine. Hommikuks on loodetuule puhanguid sisemaal 22, saartel ja looderannikul kuni 30 m/s! Päeval torm jätkub, õhtul hakkab järgi andma.
#000006
Õhutemperatuur on ööpäevaringselt 0...5°C vahel, pealelõunal langeb läänest-loodest alates kõikjal alla 0°C.
#000007
Pühapäeval (27.märts) on üürikeseks rahulikum. Aktiivne madalrõhkkond ühes lumesaju ja tormituultega eemaldub. Öösel sajab lund ja tuiskab veel idamaakondades.
#000008
Loodetuul rahuneb tasapisi ning pöördub õhtuks lõunasse ja edelasse ja hakkab uuesti tasapisi tugevnema.
#000009
Õhutemperatuur on öösel -1...-8°C, päeval tõuseb 0°C ümbrusse.
#000010
Õhtul aga jõuab merelt saartele järgmise, aktiivse madalrõhkkonna sajuala lörtsi ja lumena.
#000011
Esmaspäev (28.märts) toob uue madalrõhkkonna ja sellega seotud lume- ja lörtsituisu. Sadu laieneb öösel alates saartest üle maa.
#000012
Hommikul jõuab soojem õhumass ja sadu läheb üle vihmaks.
#000013
Öösel puhuv mõõdukas lõuna- ja edelatuul pöördub päeval taas loodesse ning tugevneb rannikul puhanguti 20 m/s.
#000014
Õhutemperatuur on öösel kergelt miinuspoolel, päeval tõuseb üle 5°C, õhtul taas langeb.
#000015
Teisipäeval (29.märts) keeris kaugeneb, kuid jääme siiski selle kindlasse mõjusfääri.
#000016
Nii öösel kui päeval on nii mõnelgi pool lumehooge.
#000017
Puhub mõõdukas põhjakaare tuul, õhtuks nõrgeneb tuntavalt.
#000018
Kestab jätkuvalt kuiv ja paljuski päikeseline periood.
#000019
Veebruari lõpp ja märtsi algus oli võimsa kõrgrõhkkonna mõjul sajuta, laialdaselt selge ja kevadpäikese toel juba ka üsna soe.
#000020
Ööd on olnud kindlas miinuses, päevad järk-järgult soojemad. Kui veebruari lõpus olid päevad veel mõne plusskraadiga, siis 14.03. purunesid mitmel pool märtsikuu päevarekordid!
#000022
Teisipäevast neljapäevani (15.-17.03.) on taevas laialdaselt selge, tuul rahulik ja ilm kevadine. Rannikualadel on öösiti udu võimalus.
#000023
Kõikidel päevadel puhub lõunakaare tuul, mille puhangud ei ulatu üle 10 m/s.
#000024
Ööd on külmad : -3...-11°C, päevad aga kevadised 5...11°C soojapügalaga.
#000025
Reedel ja laupäeval (18. ja 19.03.) läheneb meile madalrõhkkond, kuid peale pilvede ja mõne üksiku võimaliku sajuhoo(eelkõige laupäeval) suuremat muutust ei tule.
#000026
Lõunakaare-, laupäeval ka läänekaare tuul veidi tugevneb, puhangud ulatuvad rannikul 15 m/s.
#000027
Ööd on ikka kindlalt miinuses, päevad aga 2...8°C, laupäeval kuni 10°C vahemikus.
#000028
Pühapäevast teisipäevani (20.- 22.03.) oleme taas kõrgrõhkkonna kaitsva tiiva all. Taevas on enamasti selge. Madalrõhkkonna vastuseisu tõttu aga ulatuvad lääne- ja edelatuule puhangud 14 m/s, teisipäevaks tuul vaibub.
#000029
Öösiti on õhutemperatuur -3...3°C, päeviti aga soojemas õhumassis 7...13°C.
#000030
Kolmapäeval (23.03.) meie õhuruumi väike ja väheaktiivne madalrõhkkond. Toob loodest alates kergeid vihma-, kaugemal sisemaal ka lörtsihooge.
#000031
Läänekaaretuul oluliselt ei tugevne, puhangud ei ületa 14 m/s.
#000032
Õhk on öösel ikka külmal poolel, päeval aga jääb pilve all alla 10°C.
#000033
Neljapäeval ja reedel (24. ja 25.03.) jätkub aga kõrgrõhkkonna toel sajuta ja paljudes kohtades selge taevaga. Siia-sinna eksib siiski ka pilvelaamu.
#000034
Läänekaaretuul on ikka nõrgapoolne, kuid reedel tugevneb pealelõunat edelatuul, mis näitab madalrõhkkonna lähenemist ja kuivaperioodi lõppu.
#000035
Õhutemperatuur on öösiti kergelt miinuspoolel, päeviti 6...13°C.
#000036
Vastlanädala ilma märksõnadeks on päike ning kuiv ilm.
#000037
Esmaspäeval ja teisipäeval (28.02.-01.03.) oli ilm kõrgrõhkkonna toel laialdaselt selge. Kevadpäike soojendab juba tuntavalt ning see sulatas lund ja jääd hoogsalt, kuid päikese eest varjus kohtades maapind laiguti üles ei sulanudki.
#000038
Tuul oli mõlemal päeval nõrk.
#000039
Õhutemperatuur oli öödel kindlas miinuses, päeviti oli aga kuni 5 soojakraadi
#000040
Kolmapäeval ja neljapäeval (2. ja 3.märts) ulatub meieni põhjapoolse madalrõhkkona väheaktiivne lohk. See toob taevasse pilvelisa, kuid sadu neist siiski ei tule.
#000041
Tuul on jätkuvalt nõrk, neljapäeval pöördub põhjakaarde, kuid ei tugevne.
#000042
Õhutemperatuuris muudatusi ei tule : öösiti on miinuspoolel, päeviti mõni kraad üle 0.
#000043
Reedeks (4.03.) kõrgrõhkkond haarab uuesti täie võimu ning taevas selgineb.
#000044
Õhutemperatuur aga püsib ööpäevaringselt miinuspoolel, päeval on kraad-paar sooja võimalik ainult rannikualadel ja kindlasti ka päike jätkuvalt sulatab.
#000045
Laupäev ja pühapäev (5. ja 6.03.) tugevneb taas madalrõhkkonna mõju ning kohati on ka sademeid, kuid sajuhulk suur ei saa olema. Öösiti sajab sajuhoogude ajal lund, lörtsi. Päevasel ajal enam lörtsi ja vihma.
#000046
Uue nädala esimeses pooles võib talv hambaid näidata ja termomeetrinäidud öösel -15°C ümbrusse, sisemaal madalamalegi langetada.
#000047
Blogist ja selle auroritest (Jüri ja Kaivo)
#000050